paragraph_text: Bio je "motor" ruske momčadi na Europskom prvenstvu 2008. na kojem je Rusija dogurala do poluzavršnice. Zahvaljujući dobroj igri uvršten je u najbolju momčad prvenstva, a te je godine bio i predložen za Zlatnu loptu te proglašen najboljim ruskim nogometašem godine. Četiri godine kasnije, također je igrao Euru u Poljskoj i Ukrajini nastupivši u sve tri utakmice skupine.